SPRÁVA KOMISIE RADE o vykonávaní poľského vnútroštátneho akčného plánu v rámci nariadenia Rady (ES) 338/2008 zo 14. apríla 2008 o upravení kvót výlovu tresky škvrnitej v Baltskom mori (podoblasti 25 – 32, vody ES), ktoré sa majú prideliť Poľsku od roku 2008 do roku 2011 /* COM (2010) 0434 final */





[pic] | EURÓPSKA KOMISIA | Brusel, 16.8.2010 KOM(2010) 434 v konečnom znení SPRÁVA KOMISIE RADE o vykonávaní poľského vnútroštátneho akčného plánu v rámci nariadenia Rady (ES) 338/2008 zo 14. apríla 2008 o upravení kvót výlovu tresky škvrnitej v Baltskom mori (podoblasti 25 – 32, vody ES), ktoré sa majú prideliť Poľsku od roku 2008 do roku 2011 OBSAH 1. Úvod 3 2. Vnútroštátny akčný plán kontroly 3 2.1. Právny rámec 3 2.2. Jednotný orgán 3 2.3. Dozor a inšpekcie 4 2.4. Administratívna kontrola 4 3. Vnútroštátny plán na reštrukturalizáciu flotily v Baltskom mori 5 3.1. Rozvoj poľskej rybárskej flotily 5 3.2. Zníženie počtu osobitných povolení na rybolov tresky 6 3.3. Verejná pomoc na trvalé ukončenie rybolovných činností 6 3.4. Modernizácia (prechod do pelagického sektora) 7 3.5. Verejná pomoc na dočasné ukončenie rybolovných činností 8 4. Závery a odporúčania 8 ÚVOD Komisia musí podľa článku 3 ods. 2 nariadenia Rady (ES) č. 338/2008 zo 14. apríla 2008 o upravení kvót výlovu tresky škvrnitej v Baltskom mori (podoblasti 25 – 32, vody ES), ktoré sa majú prideliť Poľsku od roku 2008 do roku 2011, každoročne vyhodnotiť a predložiť Rade správu o vykonávaní poľských vnútroštátnych akčných plánov týkajúcich sa kontroly a reštrukturalizácie flotily. Prvá správa bola Rade predložená 18. novembra 2008. Cieľom vnútroštátneho akčného plánu na kontrolu je odstrániť súčasné ťažkosti v oblasti kontroly a dohľadu a komplexne riešiť príčiny nezákonného rybolovu a porušovanie právnych predpisov EÚ týkajúcich sa výlovu tresky škvrnitej v Baltskom mori. Na zasadnutí vo Varšave, ktoré sa konalo 18. marca 2008, poľské orgány a zamestnanci Komisie prerokovali a schválili obsah plánu na kontrolu poľského rybného hospodárstva v kontexte finančnej pomoci na kontrolu rybných hospodárstiev. Vnútroštátny akčný plán týkajúci sa kontroly je načrtnutý v odsúhlasenom zázname z tohto zasadnutia. Cieľom akčného plánu na reštrukturalizáciu flotily v Baltskom mori, ktorý zahŕňa aj obdobie od roku 2008 do roku 2011, bolo určiť opatrenia potrebné na zabezpečenie udržateľného využívania kvót na výlov tresky udelených Poľsku, a to z dôvodu uchovania zásob a z hospodárskeho hľadiska ako súčasť operatívneho programu spolufinancovaného prostredníctvom Európskeho fondu pre rybné hospodárstvo v období rokov 2007 – 2013. Poľsko na základe rokovaní medzi Komisiou a poľskými orgánmi prijalo v apríli 2008 vnútroštátny plán na reštrukturalizáciu flotily v Baltskom mori a v januári 2009 prijalo plán úpravy rybolovného úsilia. Podľa článku 3 ods. 1 nariadenia Rady (ES) 338/2008 boli v Poľsku oba plány prijaté a realizujú sa. Poľsko v súlade s týmito plánmi poslalo Komisii správy o vykonávaní. Tieto informácie spolu s informáciami, ktoré zhromaždili inšpektori Komisie, doplňujú hodnotenie uvedené v tejto správe. Správa je rozdelená na dve časti: akčný plán kontroly a akčný plán reštrukturalizácie flotily. VNÚTROšTÁTNY AKčNÝ PLÁN KONTROLY Vnútroštátny akčný plán kontroly stanovuje plán na postupné zlepšenie poľského systému kontroly rybolovu počas dvoch rokov. V rámci tohto plánu musí Poľsko Komisii predložiť za každý bod plánu každého pol roka správu o pokroku. Poľsko v roku 2009 predložilo 2. apríla správu z inšpekcie a 14. júla tretiu správu o pokroku. Právny rámec V roku 2008 začal zákonodarný orgán proces prijímania nových vnútroštátnych zákonov zameraných na riešenie nedostatkov v rámci systému kontroly a dozoru, ako sa uvádza v akčnom pláne, a to prostredníctvom návrhu nového zákona o rybnom hospodárstve a zákona o rybárskom trhu. Tieto zákony však dodnes neboli prijaté. Nový zákon o rybnom hospodárstve sa v súčasnosti nachádza na ústavnom súde a návrh nového zákona o rybárskom trhu v súčasnosti prerokováva parlament. Jednotný orgán Ministerstvo poľnohospodárstva a rozvoja vidieka vytvorilo v roku 2008 funkciu a vymenovalo zástupcu riaditeľa pre kontrolu rybného hospodárstva, ktorý bude konať ako jednotný orgán a bude koordinovať monitorovanie, kontrolu a dohľad (MCS) na vnútroštátnej a medzinárodnej úrovni. Táto pozícia bola obsadená a je funkčná. Jednotný orgán je, okrem iného, zodpovedný za návrh ročného vnútroštátneho programu kontroly, ktorý stanovuje stratégiu a určuje priority a ciele. Jednotný orgán predsedá každý mesiac zasadnutiam koordinačnej rady inšpektorov. Dozor a inšpekcie V správe Komisie za rok 2008 sa spolu s niektorými pozitívnymi štrukturálnymi zlepšeniami zameranými na odstránenie ťažkostí v oblasti kontroly a dozoru, ku ktorým došlo v Poľsku v roku 2008, uvádzajú aj niektoré nevyriešené problémy. V roku 2009 došlo k ďalším zlepšeniam: - Nová rybárska hliadkovacia loď je plne v prevádzke. - Zaviedla sa inšpekcia 100 % všetkých vykládok tresky namiesto požadovaných 20 %. - Všetci poľskí rybárski inšpektori dostali príručku o vykonávaní inšpekcií. - Inšpektoráty boli vybavené mobilnými váhami. Hoci bola pre vykládky tresky zavedená norma 100 % inšpekcií, priorita a stratégia inšpekcie nie je založená na komplexnej analýze rizika. Koncentrácia zdrojov inšpekcií môže obmedziť kontrolu a inšpekcie v iných oblastiach, ako sú vykládky tresky. Ostatné subjekty v oblasti rybolovu a činnosti po vykládke, ako sú nákupcovia, predajcovia a spracovatelia, nepodliehajú účinnému systému kontroly. To by mohol byť jeden z faktorov, ktoré mali vplyv na presiahnutie kvóty pre výlov sleďov v západnej časti Baltského mora za rok 2009 o 17,4 %. Poľské orgány informovali Komisiu, že do novembra 2009 budú regionálne inšpektoráty vybavené mobilnými pracovnými stanicami pre prístup k systému monitorovania plavidiel. V rámci rozvoja informačného systému rybných hospodárstiev sa však dosiahol len obmedzený pokrok. V súlade s memorandom o porozumení sa mal pre inšpektorov v prístavoch a na mori v druhom štvrťroku 2009 zaviesť a sprístupniť elektronický systém na prístup k údajom v systéme monitorovania plavidiel online, k správam o rybolovnom úsilí, k hláseniam o úlovkoch, predchádzajúcim oznámeniam a záznamom/výstupným správam. Koncom roka 2009 bola Komisia informovaná, že bol sprístupnený len prístup k údajom v systéme monitorovania plavidiel. Administratívna kontrola Hlavnou prekážkou pokroku v tejto oblasti je stagnácia rozvoja právneho rámca a vykonávania informačného systému rybných hospodárstiev. Následky sú nasledovné: - Prístup online k inšpekčným činnostiam a výmena informácií o týchto činnostiach nie sú na miestnej, regionálnej a centrálnej úrovni dostupné. - Nebol zriadený osobitný tím na analýzu údajov, ktorý by bol zodpovedný za monitorovanie a analýzu rizika rybárskych plavidiel v reálnom čase. - Subjekty, ktoré pôsobia po vykládke, ako sú nákupcovia, predajcovia a spracovatelia, nepodliehajú účinnému systému kontroly, keďže doteraz nebol prijatý nový zákon o rybárskom trhu. VNÚTROšTÁTNY PLÁN NA REšTRUKTURALIZÁCIU FLOTILY V BALTSKOM MORI Poľsko prijalo vnútroštátny plán na reštrukturalizáciu baltskej flotily v apríli 2008. V nadväznosti na tento akčný plán a v súlade s článkom 22 nariadenia Rady (ES) 1198/2006 o Európskom fonde pre rybné hospodárstvo prijalo Poľsko v januári 2009 po rokovaniach s Európskou komisiou plán úpravy rybolovného úsilia (FEAP). Plán FEAP aktualizuje opis častí tohto akčného plánu a stanovuje ambicióznejšie ciele zamerané na zníženie kapacity flotily na výlov tresky a pridanie nových bodov, ako je zavedenie vlastníckych práv a sprievodných kontrolných opatrení. Rozvoj poľskej rybárskej flotily V nasledujúcej tabuľke sa uvádza celkové zníženie kapacity rybárskej flotily v Baltskom mori vyjadrenej v počte plavidiel, hrubej tonáži (GT) a v KW od 1. marca 2008 do 1. decembra 2009. Tabuľka č. 1 : Poľská rybárska flotila počas obdobia od 1. 3. 2008 do 1. 12. 2009[1] Plavidlá podľa LOA* | Počet plavidiel | Výkon v kW | Kapacita v GT | Dĺžka plavidla | Počet plavidiel | kW | GT | 0 – 8 m | 2 | 44 | 4 | 8 – 9,99 m | 5 | 275 | 27 | 10 – 11,99 m | 2 | 114 | 20 | 12 – 14,99 m | 3 | 342 | 67 | 15 – 18,49 m | 22 | 2 723 | 824 | 18,5 – 20,49 m | 20,5 – 25,49 m | 13 | 3 470 | 1 255 | 25,5 m a viac | 19 | 8 421 | 3 178 | Spolu | 66 | 15 388 | 5 375 | Modernizácia (prechod do pelagického sektora) Plán reštrukturalizácie je zameraný na modernizáciu rybárskych plavidiel s dĺžkou viac ako 24 m, ako aj na ich prechod do pelagického sektora koncom roka 2011 (51 plavidiel podľa plánu úpravy rybolovného úsilia). Do začiatku novembra 2009 bolo prijatých spolu 40 žiadostí o spolufinancovanie modernizácie plavidiel z Európskeho fondu pre rybné hospodárstvo; do konca januára 2010 bolo podpísaných 20 zmlúv týkajúcich sa modernizácie plavidiel s podporou z Európskeho fondu pre rybné hospodárstvo. Tento segment flotily predstavuje značný podiel flotily zameranej na výlov tresky, pokiaľ ide o výkon vyjadrený v kW a kapacitu vyjadrenú v GT. Trvalý prechod týchto plavidiel na pelagické rybné hospodárstvo musí byť vyvážený v závislosti od možností rybolovu, stavu pelagických zásob a očakávaného vývoja systému riadenia týchto zásob. Verejná pomoc na dočasné ukončenie rybolovných činností V súlade s vnútroštátnym plánom na reštrukturalizáciu flotily v Baltskom mori a s cieľom znížiť nepriaznivý sociálno-ekonomický vplyv zníženia počtu osobitných povolení na rybolov tresky sa dospelo k rozhodnutiu, že tá časť rybárskej flotily, ktorá na rok 2009 nedostane toto povolenie (ale ktorá ho v roku 2008 dostala), dostane odškodné za dočasné pozastavenie rybárskej činnosti. Takéto odškodné sa udelí klesajúcemu počtu rybárskych plavidiel, ktoré dostali zákaz na výlov tresky minimálne do konca roka 2011. V novembri 2009 bolo prijatých spolu 258 rozhodnutí o udelení dotácie. Zníženie počtu povolení na výlov tresky spolu s nárastom kontroly vykládok prispelo k primeranejšiemu využívaniu kvót na výlov tresky počas celého roka a k rozvoju kultúry dodržiavania pravidiel medzi poľskými rybármi. Proces reštrukturalizácie flotily však ešte stále nie je dokončený, a to aj napriek skutočnosti, že pomoc z Európskeho fondu pre rybné hospodárstvo sa využívala podľa plánu. Z (približne) 450 plavidiel, ktoré tvorí poľská flotila, bola viac ako polovica nútená ukončiť rybolov počas obdobia rokov 2009 až 2011 z dôvodu pomoci poskytnutej za dočasné prerušenie. V dôsledku toho môžeme očakávať, že po tomto období bude na rybolov tresky pripravených približne 200 plavidiel. ZÁVERY A ODPORÚčANIA Poľsko dosiahlo v priebehu dvoch rokov jednoznačný pokrok v oblasti zlepšenia účinnosti riadenia rybného hospodárstva v Baltskom mori, najmä pokiaľ ide o vykonávanie plánovaných opatrení Európskeho fondu pre rybné hospodárstvo zameraných na podporu dočasného a trvalého ukončenia rybolovu. Zníženie počtu povolení na výlov tresky spolu s nárastom kontroly vykládok prispelo k primeranejšiemu využívaniu kvót na výlov tresky počas celého roka a k rozvoju kultúry dodržiavania pravidiel medzi poľskými rybármi. Napriek počiatočnému oneskorenému zavedeniu trvalej schémy vyraďovania spolufinancovanej z Európskeho fondu pre rybné hospodárstvo je proces trvalého ukončenia rybolovných činností s podporou Európskeho fondu pre rybné hospodárstvo v súčasnosti na dobrej ceste a výsledky, ktoré sa doteraz dosiahli, sa vo všeobecnosti zhodujú so stanovenými cieľmi. Tento proces treba urýchliť s cieľom prispôsobiť veľkosť flotily na výlov tresky možnostiam rybolovu. Na dosiahnutie celkových výhod reštrukturalizácie vnútroštátneho systému v kontexte kontroly a riadenia flotily uvedených vo vnútroštátnom akčnom pláne a vo vnútroštátnom pláne na reštrukturalizáciu flotily v Baltskom mori je potrebné v primeranom čase prijať všetky nevyhnutné opatrenia. Uskutočnené reformy sa vzťahujú len na časť vnútroštátneho akčného plánu a dosiahnuté zlepšenia ešte nezaručujú úplnú spoľahlivosť systému kontroly. Okrem toho, štrukturálna nerovnováha poľskej flotily sa neupravila do potrebnej miery a z dôvodu nedostatku údajov nemožno vyhodnotiť jej vplyv na výlov tresky. Je nevyhnutné, aby Poľsko prijalo všetky potrebné opatrenia v súlade so stanoveným plánom. Osobitná pozornosť sa musí venovať nasledujúcim otázkam: - Na úplnú transpozíciu právnych predpisov EÚ je potrebné prijať právny rámec. - Údaje o rybolovnom úsilí je potrebné riadne predložiť Komisii. - Je potrebné zaviesť kultúru dodržiavania pravidiel, a to prostredníctvom hospodárskej životaschopnosti rybného hospodárstva s cieľom odstrániť problém nadmernej kapacity a prípady neziskového a netolerovateľného nezákonného rybolovu. Treba prehodnotiť systém odradzovania a zabezpečiť sankcie primerané povahe priestupku s cieľom zbaviť narušiteľov výhod vyplývajúcich z tejto činnosti. - Ešte stále je nevyhnutné prijať potrebné opatrenia na zabezpečenie efektívneho a účinného systému kontroly a dohľadu, najmä: - Systém a postup inšpekcie musí zabezpečiť primeraný následný postup po inšpekciách. - Všetky odvetvia rybného hospodárstva vrátane odvetvia aktívneho po vykládke by mali podliehať inšpekciám a kontrole, na základe čoho by sa mali prideľovať zdroje. - Informačný systém rybných hospodárstiev sa musí zmodernizovať, aby spĺňal požiadavky právnych predpisov EÚ. - Treba zriadiť osobitný tím na analýzu údajov, ktorý by bol zodpovedný za monitorovanie a analýzu rizika rybárskych plavidiel v reálnom čase. Komisia vyzýva Poľsko, aby ihneď stanovilo primerané nápravné opatrenia a pokračovalo v ich vykonávaní tak, aby boli v súlade s memorandom o porozumení. Zoznam nápravných opatrení by mal byť predložený Komisii v písomnej forme do 1. novembra 2010. Komisia si zároveň vyhradzuje právo uplatňovať svoje právomoci ako strážkyňa zmlúv EÚ. [1] Podľa registra rybárskej flotily Spoločenstva. Údaje vybrané na porovnanie zodpovedajú dátumu poľských snímok. [2] V roku 2009 vyčerpalo Poľsko kvótu na výlov tresky vo východnej časti Baltského mora vo výške 97,3 %. [3] Podľa informácií, ktoré poskytlo poľské oddelenie rybného hospodárstva na zasadnutí monitorovacieho výboru pre operačný program Európskeho fondu pre rybné hospodárstvo, ktoré sa konalo 27. januára 2010 vo Varšave.